CELEX: 62012CN0164
Language: da
Date: 2012-04-03 00:00:00
Title: Sag C-164/12: Anmodning om præjudiciel afgørelse indgivet af Finanzgericht Hamburg (Tyskland) den 3. april 2012 — DMC Beteiligungsgesellschaft mbH mod Finanzamt Hamburg-Mitte

21.7.2012   
            
            
               DA
            
            
               Den Europæiske Unions Tidende
            
            
               C 217/5
            
         Anmodning om præjudiciel afgørelse indgivet af Finanzgericht Hamburg (Tyskland) den 3. april 2012 — DMC Beteiligungsgesellschaft mbH mod Finanzamt Hamburg-Mitte
   (Sag C-164/12)
   2012/C 217/09
   Processprog: tysk
   
      Den forelæggende ret
   
   Finanzgericht Hamburg
   
      Parter i hovedsagen
   
   
      Sagsøger: DMC Beteiligungsgesellschaft mbH
   
      Sagsøgt: Finanzamt Hamburg-Mitte
   
      Præjudicielle spørgsmål
   
   
               1)
            
            
               Er det foreneligt med artikel 43 EF (henholdsvis artikel 49 TEUF), at en national bestemmelse i tilfælde af, at en selskabsdeltager indskyder en andel i et kapitalselskab, fastsætter, at de indskudte driftsaktiver skal ansættes til delværdien (hvorved der for indskyderen ved afdækningen af de skjulte reserver opstår en kapitalgevinst), såfremt det på tidspunktet for de faktiske omstændigheder er udelukket, at Forbundsrepublikken Tyskland har ret til at beskatte gevinsten ved afhændelse af de nye selskabsandele, som indskyderen modtager som modydelse for indskuddet?
            
         
               2)
            
            
               For det tilfælde, at det første spørgsmål skal besvares benægtende, spørges: Er den nationale bestemmelse forenelig med artikel 43 EF (henholdsvis artikel 49 TEUF), hvis indskyderen indrømmes en ret til at ansøge om en rentefri udsættelse af betalingen af den skat, der opstår ved afdækningen af de skjulte reserver, således at skatten på kapitalgevinsten kan betales i årlige delbeløb på mindst en femtedel af den skyldige skat, såfremt der stilles sikkerhed for betalingen af delbeløbene?